hy hy hy hy hy hy hy hy hy hy hy hy hy hy hy hy en hy hy hy hy hy hy hy en fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Խմբագրություն էր այցելել այդ մետաղյա տաղավարի սեփականատեր Արամ Մանուկյանը, և մանրամասն ներկայացրեց իր սեփականության իրավունքը հաստատող փաստաթղթերը, ինչպես նաև պատմեց եղելությունը.
— Ես այդ սեփականությունը գնել եմ 1995 թվականի հոկտեմբերին. Հայաստանի Հանրապետության կառավարությունը կազմակերպել էր անշարժ գույքի աճուրդ-վաճառք: Այդ տաղավարը կառուցված է եղել Սովետական Հայաստանի ժամանակ՝ որպես մթերային խանութ: Հետո ՀՀ կառավարությունն այն ընդունել է որպես իրավահաջորդ: Սովետական Հայաստանի ժամանակ անօրինական շենքեր չեն կառուցվել, եթե անգամ կառուցվել է, ու քաղաքաշինական նորմերին չի համապատասխանում, ապա իրավահաջորդը, եթե գտներ, որ ինչ-ինչ նորմերի խախտմամբ է կառուցված, ապա կքանդեր: Բայց ոչ միայն չի քանդել, այլ հանել է  աճուրդ-վաճառքի: Իսկ դա նշանակում է, որ այդ շենքը, իր զբաղեցրած հողակտորը ոչ մի այլ պարտականությունով ծանրաբեռնված չէ:
ՀՀ «Հողային օրենսգրքի» 87-րդ հոդվածով, եթե սեփականատերն օտարում է իրեն պատկանող շենքը կամ շինությունը, ուրեմն դրա հետ օտարվում է նաև տակի հողը, ինչպես նաև կից տարածք, որպեսզի նոր սեփականատերը կարողանա սպասարկել, մոտենալ և այլն: Շենքը վաճառվել է Լենինի պողոտա 24 «ա» հասցեով: Առքուվաճառքի վկայական ունեմ, որը փաստում է իմ օրինական գնորդ հանդիսանալս: Ես հասցեով, կոնկրետ տեղով ամրացված տարածք եմ գնել, 87-րդ հոդվածն էլ ասում է, որ շենքը վաճառքի ենթակա չէ, եթե տակի հողակտորն էլ չի օտարվում նոր գնորդին: Այսինքն՝ շենքն իմն է, տակի հողն էլ է իմը: Ավելին, երբ փողոցների անունները փոխվեցին, Լենինի պողոտան վերանվանվեց Տիգրան Մեծ փողոց, դրա համար փողոցի վրա գտնվող բոլոր շենք-շինությունները պիտի նորից համարակալվեին: 2018թ. փետրվարին Գյումրու քաղաքապետը վերահաստատել է իմ տարածքը Տիգրան Մեծ փողոց 24/1: Եթե իմ շենքը Գասպարյան Հենդոյի ասածով՝ սխալ է, անօրինական է, հողը հանրային է և այլն, նման վերահասցեավորում կլինե՞ր, իսկ ավելի վաղ, ՀՀ կառավարությունը նման առք ու վաճառք կանցկացնե՞ր: Չէր անի:
Հայաստանի Հանրապետության սեփականության օրենքի ողջ ուժով այդ շենքը, տարածքի հանդեպ սեփականությունը պատկանում է ինձ: Եվ ինչո՞ւ է Գասպարյանը զարմանում, որ դատարանը բավարարել է իմ հայցը: Իսկ նույն Հենրիկ Գասպարյանը Ձեզ որևէ փաստաթուղթ ցույց տվե՞լ է, որը իմ խոսքերի հակառակը կպնդեր:  Ոչ, որովհետև նա պարզապես չունի նման փաստաթուղթ:
Ինչո՞ւ ես մինչև հիմա կառուցապատում չեմ արել: Դրա մեղավորը Գյումրու քաղաքապետարանն է: Երբ նոր սեփականության իրավունքի փաստաթղթերի ձևերը փոխվում էին, ես նույնպես դիմեցի: Ինձանից ուզեցին հողի կարգավիճակի մասին տեղեկանք: Հողի կարգավիճակի մասին տեղեկանքը պետք է քաղաքապետարանը տար, իսկ վերջինս էլ չի տվել, պատճառաբանելով «Հողային օրենսգրքի» 60 հոդվածը, իբր ընդհանուր օգտագործման հատուկ նշանակության հող է և այն չի կարող սեփական հող հանդիսանալ: Ցանկացած հող էլ ունի նպատակային և գործառնական նշանակություն: Եթե իրենք ուզենային խաղահրապարակ կառուցել, ապա հետնամասում մեծ տարածք կա՝ կանեին: Բայց այստեղ իրենք թաքցնում են իրենց իրական նպատակները, և խիղճ են շարժում, օգտագործելով երեխաների անունը: Ես ոչ թաղի բնակիչների հետ խնդիր ունեմ, ոչ էլ որևէ մեկի հետ: Իրենք են թաղի բնակիչներին ոտքի հանել, որովհետև դատարանում իրենք «մերկ» են, փաստաթուղթ չունեն, ու ինձ հակընդդեմ բան չունեն ներկայացնելու: Բայց արի ու տես, որ իրենք 2000թ-ից ինձ նոր ձևի սեփականության վկայականը չեն տալիս, որ ես կարողանամ որպես սեփականատեր՝ կառուցապատում իրականացնեմ: Արդեն շուրջ 20 տարի է այս կառույցն իմ՝ սեփականատերիս հանդեպ նման վերաբերմունք է դրսևորել: Իսկ պատճառն այն է, որ այդ տարածքը «քաղցր ու թանկ պատառ է»: Այսինքն, Գյումրու Ավտոկայանը պիտի տեղափոխվի Երկաթգծի կայարանի տարածք, ու այս փողոցը դառնում է տնտեսապես շահութաբեր փողոց:
Իմ խոսքերի ապացույցն էլ այն է, որ իմ կառույցին հարակից, կիպ կպած 60քմ տարածքը, հողակտորով հանդերձ, 2012թ-ին սեփականացվել է քաղաքապետարանի անունով: Հարց. եթե այս տարածքը իրենց մեջբերած 60-րդ հոդվածով էր, ընդհանուր օգտագործման հատուկ նշանակության հող էր, ապա ինչպե՞ս են իրենք սեփականաշնորհել: Ես քանի որ դատական պրոցես եմ անցել, իմ իրավաբանն այդ փաստաթղթերին տիրապետել է: Իրավաբանական հարցում է արվել կադաստրից, և պատճեն մեզ տրվել է: Եթե խոսք է գնում սեփականաշնորհման մասին, ապա և իրավաբանական անձը, և ֆիզիակական անձը սեփականաշնորհման գործընթացում հավասար իրավունքներ ունենք:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: